kardosdrur/scandi-wiki huggingface dataset:
KIF Kolding København

KIF Kolding København var et dansk håndboldhold der spillede i Kolding og København. Holdet blev dannet i august 2012 efter AG Københavns konkurs, hvor det hidtidige Kolding IF Håndbold blev basis for en ny stor satsning i dansk håndbold med tilføjelse af nogle af de spillere, der hidtil havde spillet i AGK, samt økonomisk understøtning fra nogle af AGK's sponsorer. Holdets officielle navn var KIF Kolding, men klubben Kolding IF Håndbold, som ejer den licens holdet spillede på, ønsker at anvende KIF Kolding København. Den 9. marts 2014 vandt holdet sin første titel, nemlig DHF's Landspokalturnering 2013 med en finalesejr på 28-24 over Bjerringbro-Silkeborg. KIF Kolding København lukkede ned 2018, hvorefter København afdelingen gik fra og klubben gik tilbage til sin oprindelse KIF Kolding.

Baggrund 
Kolding IF Håndbold har en lang og glorværdig historie med tolv danske mesterskaber og flere gode optrædener i europæiske turneringer bag sig, mens AGK blot havde eksisteret siden 2010, hvor Jesper "Kasi" Nielsen via sit firma KasiGroup havde stået bag en stor satsning på klubben med henblik på at skabe et europæisk tophold. Det var lykkedes, idet AGK havde vundet såvel DM som pokalturneringen i de to år, klubben nåede at eksistere, og desuden formåede den at kvalificere sig til Final Four-stævnet i foråret 2012.

Imidlertid fik Jesper Nielsen økonomiske problemer og forlod klubben i foråret 2012, hvilket medførte, at AGK begærede sig selv konkurs 31. juli 2012. Dermed var holdet opløst, og spillerne var fritstillede. Samtidig havde KIF økonomiske problemer, der uden samarbejdet med resterne af AGK kunne have medført klubbens lukning.

KIF Håndbold Elite A/S, der står bag KIF Kolding, gav 17. august 2012 grønt lys for det nye samarbejde omfattende håndboldholdet KIF København og selskabet bag dette. I første omgang var det meningen, at klubben skulle hedde KIF København, men da ansøgningen om at bruge dette navn ikke blev indsendt til Dansk Håndbold i tide, er det officielle navn KIF Kolding, mens man uofficielt bruger navnet KIF Kolding København.

Herrer 
Fra starten var det meningen, at tre af AGK's markante danske spillere skulle indgå i det nye hold, der derudover skulle bygges på basis af KIF's hold, som det forelå ved begyndelsen af 2012-13-sæsonen. De tre AGK-spillere var de rutinerede Kasper Hvidt, Lars Jørgensen og Joachim Boldsen, mens klubbens helt store danske stjerne, Mikkel Hansen, valgte at tage til Paris Handball. Desuden havde den svenske back Kim Andersson næsten en aftale i hus med AGK København, og han valgte efterfølgende at skrive kontrakt med KIF Kolding København.

Blandt KIF-profilerne var landsholdsspillerne Bo Spellerberg, Lasse Boesen og Lukas Karlsson der fortsatte i den nye klub.

Noter

Eksterne henvisninger 
 KIF Koldings hjemmeside

Sport i Kolding
Sportsklubber i København
Klubber, der spiller i Håndboldligaen
Etableret i 2012
Johan van Bracht

Johan van Bracht (begravet 8. juli 1710 i København) var en dansk hofkunstner.

Han var søn af Christian van Bracht og bror til Christoffer og Christian Carl van Bracht.

1691–97 gav kongen Christian van Bracht et tilskud på 200 rigsdaler til en søns uddannelse i Rom; men det er ikke til at sige, om det drejer sig om Johan eller Christian Carl, der begge fik rejsepas til Italien henholdsvis april og oktober 1691. Johan hentede 1703 materialer i Holland og nævnes i de sidste år utvetydigt som faderens medhjælper.

Af Partikulærkassen fik han 1706 betaling for at reparere skilderier, levere lakerede rammer m.m. på Rosenborg Slot og 1709-10 for lakererarbejde på Frederiksberg Slot.

De Danske Kongers Kronologiske Samling har to marmorerede søjler, hver med en miniaturestatuette af Christian V, som ifølge slottets inventarium er udført af "Christian Lakserers Søn".

Han er begravet i Sankt Petri Kirkes Urtegård.

Kilder 
 
 Christian van Brachts biografi i Dansk Biografisk Leksikon

Personer i Dansk Biografisk Leksikon
Malere fra Danmark
Hofkunstnere fra Danmark
Danskere i 1600-tallet
Danskere i 1700-tallet
Johan
Christian Carl van Bracht

Christian Carl van Bracht (før 1684 – efter 1703) var en dansk hofkunstner.

Han var søn af Christian van Bracht og bror til Christoffer og Johan van Bracht.

Christian Carl van Bracht blev formentlig uddannet af faderen. Han rejste 1691 med maleren Peter Rublach til Italien (kaldes da "contrefayer"). 1691–97 gav kongen Christian van Bracht et tilskud på 200 rigsdaler til en søns uddannelse i Rom; men det er ikke til at sige, om det drejer sig om Johan eller Christian Carl, der begge fik rejsepas til Italien henholdsvis april og oktober 1691.

Rimeligvis en af de sønner, der hjalp Christian van Bracht ved marmorering på slottene i 1684-87 og måske i 1703.

Kilder 
 
 Christian van Brachts biografi i Dansk Biografisk Leksikon

Personer i Dansk Biografisk Leksikon
Malere fra Danmark
Hofkunstnere fra Danmark
Danskere i 1600-tallet
Danskere i 1700-tallet
Christian Carl
Transaero Airlines

Transaero Airlines er et flyselskab fra Rusland. Selskabet har hub og hovedkontor på Domodedovo Lufthavn i Moskva oblast. Transaero blev etableret i 1990, og startede flyvningerne i november 1991.

Selskabet opererede i august 2012 ruteflyvninger til over 100 destinationer i det meste af verden.

Historie 
Transaero begyndte som et charterflyselskab med fly leaset fra Aeroflot. Det blev stiftet som et aktieselskab den 28. december 1990 og var det første ikke-Aeroflot selskab godkendt til passagerruteflyvninger i Sovjetunionen. Transaeros første charterflyvning gik fra Moskva til Tel Aviv den 5. november 1991. I juli 1992 modtog Transaero sit eget Iljusjin Il-86 fly. Transaero blev også det første ikke-Aeroflot flyselskab til at operere rutefly i Rusland, da det i januar 1993 lancerede en rute fra Moskva til Norilsk. Senere samme år kom Kyiv, Sochi og Almaty på rutekortet. Transaeros første internationale rute gik fra Moskva til Tel Aviv, og blev indviet i november 1993.

Flyflåde 

Selskabet havde i august 2012 en flyflåde bestående af 92 fly med en gennemsnitsalder på 15.1 år. Heraf var der blandt andet 38 eksemplarer af Boeing 737 i forskellige varianter, 12 Boeing 767, samt 22 eksemplarer af Boeing 747 som de største fly i flåden.

Eksterne henvisninger 

 Transaero Airlines' officielle hjemmeside

Referencer 

Tidligere flyselskaber fra Rusland
Virksomheder i Moskva
Etableret i 1990
Ophørt i 2015
Citroën C35

Citroën C35 var en varebil udviklet sideløbende med Fiat 242 og bygget af Fiat i Italien fra efteråret 1973 til sommeren 1987, og herefter af Chausson i Frankrig fra sommeren 1987 til starten af 1991.

Modellen skulle supplere Citroën HY i Citroëns varebilsprogram, og på længere sigt også afløse HY. Bilen rådede over dengang ikke almindelige særlige tekniske kendetegn som f.eks. forhjulstræk, fire skivebremser og enkelte hjulophæng på alle fire hjul. Oprindeligt skulle modellen kun have været solgt som C32 med 3,2 tons tilladt totalvægt, men blev opgraderet til C35 med 3,5 tons tilladt totalvægt.

I starten af 1974 kom C35 på markedet med 2,0-liters benzinmotor og 2,2-liters dieselmotor hentet fra Citroën CX. Modellen fandtes fra fabrikken som kassevogn, chassis til opbygning, minibus, ambulance og autocamper.

I foråret 1980 blev modellen modificeret: En 2,5-liters dieselmotor afløste den hidtidige 2,2'er, blinklysene blev placeret ved siden af forlygterne og modellen fandtes med baklys. I slutningen af 1984 blev instrumentbrættet modificeret.

I sommeren 1987 indstilledes produktionen af Fiat 242, og produktionen af Citroën C35 blev flyttet til Chausson i Frankrig.

Produktionen af C35 blev indstillet i starten af 1991 efter 145.000 byggede eksemplarer. Efterfølgeren var Citroën C25 med øget lasteevne og tilladt totalvægt.

Eksterne henvisninger 

C35
Varebiler
Minibusser
Forhjulstrukne biler
Biler introduceret i 1973
Biler fra 1970'erne
Biler fra 1980'erne
Biler fra 1990'erne
Christina Pickles

Christina Pickles (født 17. februar 1935) er en engelsk skuespiller, bedst kendt for sin langvarige rolle, som sygeplejersken Helen Rosenthal i hospitaletdramaet St. Elsewhere , for hvilken rolle hun blev nomineret til fire Emmy'er. Hun har også optrådt som Judy Geller, mor til Ross og Monica Geller, i den amerikanske sitcom Venner, hvor hun optræder i hele den tiårige periode i serien, og modtager en Emmy-nominering for hendes rolle i 1995.

Christina Pickles blev født i Yorkshire, England.

Kilder

Eksterne henvisninger 
 
 

Skuespillere fra USA
Filmskuespillere fra England
Teaterskuespillere fra England
Tv-skuespillere fra England
Personer fra Yorkshire
Joch

Joch (catalansk: Jóc) er en by og kommune i departementet Pyrénées-Orientales i Sydfrankrig.

Geografi 
Joch ligger 38 km vest for Perpignan. Nærmeste byer er mod vest Finestret(2 km), mod nord Vinça (4 km) og mod øst Rigarda (2 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Verbale Pupiller

Verbale Pupiller er en prosa- og poesifestival, der afholdes i Århus hvert andet år. Festivalen har eksisteret siden 2007. I forbindelse med festivalen afholdes bogmesse og udstillinger af litterært orienteret billedkunst samt seminarer i samarbejde med Aarhus universitet.

Eksterne henvisninger
 http://verbalepupiller.dk/ 
 http://www.aoa.dk/udstilling/verbale-pupiller-gaester-aarhus-kunstbygning

Litteraturfestivaler i Danmark
Grethe Glad

Margrethe "Grethe" Glad, født Axelholm (født 5. januar 1891 i København, død 18. december 1990 sammesteds) var en dansk erhvervskvinde og skoleleder.

Grethe Axelholm voksede op sammen med fem søskende i en socialt og økonomisk velfunderet familie, først på Frederiksberg, senere i Københavns indre by. Hun begyndte i 1916 at undervise i broderi og filering samtidig med, at hun indledte et samarbejde med Magasin du Nords håndarbejdsafdeling.

Hun giftede sig i 1918 med direktør Carl Glad og blev en af tidens mest omtalte kvinder. Hun deltog i det københavnske selskabsliv, figurerede i pressens sladderspalter, sås i teatre og til koncerter og holdt selv store selskaber. Familien boede på Store Mariendal i Hellerup og ejede landstedet Rågegården i Rågeleje. I 1921 blev ægtefællen udnævnt til generalkonsul for Østrig. Efter Wall Street-krakket i 1929 gik hans firma L.C. Glad & Co. konkurs, og familien måtte sælge begge boliger og flytte til Bredgade. For at bidrage til økonomien satsede Glad på at udnytte sin viden om mode, og hun tog et kursus i tilskæring og drapering i Paris. I lejligheden i Bredgade begyndte hun at undervise i tilskæring og syning, samtidig med at hun havde en systue, der fandt sit klientel i det velstillede borgerskab. Det blev starten på Margrethe-Skolen, stiftet 1931 og opkaldt efter skolens protektrice Margrethe, prinsesse af Bourbon-Parma. Hun efterfulgtes af Sonja Bernadotte, senere af Tove Castenskiold, begge moderedaktører ved damebladet Tidens Kvinder. 

Midt i 1930'erne var Glad blevet stærkt optaget af Oxfordgruppebevægelsen, og hendes religiøse overbevisning var hende en støtte resten af livet. Under og efter 2. verdenskrig deltog hun aktivt i velgørenhedsarbejde både i Danmark og i Frankrig, bl.a. lavede hun forskellige dukker i historiske dragter, der vistes på udstillinger og solgtes til velgørende formål. Dukkerne blev købt af museer i USA, Frankrig og Østrig. Fra 1977 og i en årrække var hun bestyrelsesformand i familiefirmaet L.C. Glad & Co.

Kilder og eksterne henvisninger
 Om Grethe Glad på Dansk Kvindebiografisk Leksikon
 Fortælling om Grethe Glads liv i overklassen''

Erhvervsfolk fra Danmark
Erhvervskvinder
Skolefolk fra Danmark
Personer fra København
Danskere i 1900-tallet
Personer i Dansk Kvindebiografisk Leksikon
Arthur Lyon

Arthur St. Clair Lyon (1. august 1876 i New York – 13. juni 1952 i Santa Monica) i Californien var en amerikansk fægter som deltog i OL 1920 i Antwerpen, 1924 i Paris og 1928 i Amsterdam.
 
Lyon vandt en olympisk bronzemedalje i fægtning under OL 1920 i Antwerpen.
Han var med på det amerikanske hold som kom på en tredjeplads i holdkonkurrencen i fleuret.

Eksterne henvisninger 
 http://www.sports-reference.com/olympics/athletes/ly/arthur-lyon-1.html 

Fægtere fra USA
Personer fra New York
Finestret

Finestret er en by og kommune i departementet Pyrénées-Orientales i Sydfrankrig.

Geografi 
Finestret ligger 41 km vest for Perpignan. Nærmeste byer er mod vest Espira-de-Conflent(2 km), mod nordøst Vinça (5 km) og mod øst Joch (2 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
1. etape af Post Danmark Rundt 2012

Første etape af Post Danmark Rundt 2012 var en 191 km lang etape. Den blev kørt den 3. august med start- og målby i Randers.

 Etape: 1. etape
 Dato: 22. august
 Længde: 191 km
 Rute: Auning – Bønnerup Strand – Gjerrild – Grenaa – Balle – Ebeltoft – Knebel – Mols Bjerge – Rønde – Thorsager – Pindstrup – Lime – Clausholm – og 3 omgange á 3,4 km i Randers
 Gennemsnitshastighed: 38,874 km/t

Resultatliste 

Etaperesultat

Referencer 

 01
Vild med Ord

Vild med Ord (formelt og stiliseret Vild med ORD, Aarhus Litteraturfestival) er en årligt tilbagevendende litteraturfestival, og samtidig navnet på foreningen, der står bag den. Foreningen har eksisteret siden 2009. De første år foregik festivalen i april, men siden 2011 har den ligget under Århus Festuge i september måned. I 2016 lå festivalen dog i maj. 

Festivalen er støttet af Statens Kunstråd og af Bibliotekerne i Århus. Festivalen er udelukkende drevet af frivillig arbejdskraft. 

Festivalens første dag er tilegnet børnelitteratur og litterære events målrettet børn, mens de følgende dage har en bred målgruppe med forskellige typer litteratur.

Eksterne henvisninger 
 Officiel website: Vild med ORD - Danmarks (måske) hyggeligste litteraturfestival
 Vild med ORD | Litteraturen.nu

Referencer 

Litteraturfestivaler i Danmark
Etableret i 2009
2. etape af Post Danmark Rundt 2012

2. etape af Post Danmark Rundt 2012 er en 211 km lang etape. Den bliver kørt den 23. august fra Løgstør til Aarhus.

 Etape: 2. etape
 Dato: 23. august
 Længde: 211 km
 Rute: Løgstør – Trend – Farsø – Viborg – Bjerringbro – Pøt Mølle – Hammel – Borum Eshøj – Pinds Mølle – Stilling – Vitved – Solbjerg – Malling – Beder – Aarhus – og 3 omgange á 4,7 km omkring Strandvejen i Aarhus.
 Gennemsnitshastighed:

Resultatliste 

Etaperesultat

Samlede stilling

Ekstern henvisning 
 Etapeside  på postdanmarkrundt.dk 

 02
3. etape af Post Danmark Rundt 2012

3. etape af Post Danmark Rundt 2012 er en 185 km lang etape. Den bliver kørt den 24. august fra Silkeborg til Vejle. Etapen blev betegnet som løbets "kongeetape", på grund af de 3 omgange på stigningen ved Kiddesvej i Vejle.

 Etape: 3. etape
 Dato: 24. august
 Længde: 185 km
 Rute: Silkeborg – Kjellerup – Ans – Gjern – Silkeborg – Ry – Yding Skovhøj – Ejer Bavnehøj – Uldum – Grejsdalen – Jennum – Nørre Vilstrup – Vejle – og 3 omgange á 5,5 km omkring Kiddesvej i Vejle.
 Gennemsnitshastighed:

Resultatliste 

Etaperesultat

Samlede stilling

Ekstern henvisning 
 Etapeside på postdanmarkrundt.dk 

 03
Ku

Ku eller KU har flere betydninger:

 Konservativ Ungdom – forkortes "KU"
 Københavns Universitet – forkortes "KU"
 Rutherfordium – Sovjetunionen foreslog navnet kurchatovium med symbolet "Ku". I 1997 løstes navnestriden, og IUPAC gav stoffet dets nuværende navn
 Kresťanská únia – politisk parti i Slovakiet, forkortes KÚ
Gary Halvorson

Gary Halvorson er en amerikansk instruktør af forskellige tv-shows, tv-serier og film.

Han blev uddannet som pianist på Juilliard School, men er primært noteret som instruktør for sitcoms såsom Venner (hvoraf han har instrueret 56 episoder) og The Drew Carey Show.
Hans filmdebut som instruktør var filmen The Adventures of Elmo in Grouchland (1999), som er en børnefilm. Han begyndte sin karriere ved at instruere et musikshow for Leonard Bernstein.

Eksterne henvisninger 
 

Filminstruktører fra USA
Tv-producere fra USA
Tv-instruktører fra USA
Shehab El-Din Ahmed

Shehab El-Din Ahmed Saad Ahmed Saad (, født 22. august 1990) er en egyptisk fodboldspiller som spiller for den Egyptiske Premier League-klub Al-Ahly som midtbanespiller. Han debuterede med klubben under en Premier League-kamp den 20. maj, 2009 mod Tersana. Han har scoret 4 mål i ligaen, med bl.a et vindende langskud imod Ettihad Libya i kvartfinalen i Champions league 2010. Skuddet endte senere med at blive berømt.

Kilder

Eksterne henvisninger 
 

Fodboldspillere fra Egypten
Olympiske fodboldspillere fra Egypten
Fodboldspillere ved sommer-OL 2012
Deltagere for Egypten ved sommer-OL 2012
Havreholm Papirfabrik

Havreholm Papirfabrik var en dansk papirfabrik i Havreholm, Hornbæk Sogn ved Helsingør. Fabrikkens direktørbolig kendes nu som hotellet Havreholm Slot.

Havreholm udmærker sig som tidlig industriby, idet Gurre Å, der gennemstrømmer byens jorder, har drevet flere vandmøller. I 1555 omtales en vandmølle, der senere fungerede som slibemølle (indtil 1817) for geværfabrikken i Hellebæk. I 1842 oprettedes en vand- og dampdrevet papirfabrik i Havreholm, der senere i Culmsee-familiens eje blev ganske kendt, ikke mindst under Valdemar Culmsee, der i 1872 lod opføre sin prangende, historicistiske privatbolig, der snart blev kendt som "Slottet"; i dag hotellet og kursuscentret Havreholm Slot. Det var dog faderen, Frederik L. Culmsee, der i sommeren 1866 lagde bolig til forfatteren og maleren Holger Drachmanns kærlighed til datteren Polly. Havreholm Papirfabrik indgik i 1889 i De forenede Papirfabrikker og blev lukket. En vanddrevet trævarefabrik indrettedes i fabriksbygningerne. Disse nedbrændte i 1897 og blev ikke genopført i Havreholm, men derimod ved Kvistgård Station.

Litteratur 
 Ejler Alkjær: Nogle træk af Havreholm Papirfabriks historie, København 1969.
 Ejler Alkjær: "Da Havreholm var Fabriksby", i Fra Frederiksborg Amt 1945, s. 35-53.
 Bendt Friis: "Havreholm Papirmølle omkring Midten af 19. Aarhundrede", i Fra Frederiksborg Amt 1946, s. 100-112.
 Ruth Jensen: "Havreholm – byen der havde det hele!", i Helsingør Kommunes Museers Årbog 1997.

Kilder 
 Havreholm i Helsingør Leksikon

Papirfabrikker i Danmark
Danske virksomheder etableret i 1842
Ophørt i 1889
Lokaliteter i Helsingør Kommune
Ungdomsbyen

Ungdomsbyen er et kursuscenter for både lærere og elever i danske grundskoler og gymnasier, beliggende på Nørrebro.

Ungdomsbyen blev som fysisk by bygget mellem 1963-1974 og var i perioden 1965-2007 en tilskudsfinansieret del af Statens Pædagogiske Forsøgscenter (SPF), der dog måtte lukke i 2007. Ungdomsbyen holder i dag til på Global Platform og udvikler kurser, indgår i samarbejder om pædagogisk udviklingsarbejde og er endvidere koordinator for UNESCO ASP - netværket for UNESCO Verdensmålsskoler. 

Islev
Nørrebro
Kursus
UNESCO asp
Grundskole

Grundskole er det første stadium i et menneskes uddannelse, i hvilken eleverne – oftest børn – lærer grundlæggende kundskaber som læsning, regning og andre elementære skolefag. Forskellene mellem verdens lande er stor i hvad som betragtes som de vigtigste kundskaber og hvor længe grundskolen varer. I Danmark varer grundskolen 10 år (børnehaveklasse efterfulgt af 1.-9. klasse), med 10. klasse som et frivilligt år derudover, og flertallet af grundskoleeleverne går i den offentlige folkeskole, mens andre undervises i friskoler, privatskoler og kostskoler.

Gennemført grundskole er en forudsætning for videre uddannelse på en sekundærskole – i Danmark typisk et gymnasium eller en erhvervsskole. Grundskolen er i mange lande omfattet af en undervisningspligt. Retten til elementær undervisning nævnes endvidere i FN's Verdenserklæring om Menneskerettighederne.

Eksempler på grundskole i andre lande 
 Israel: 6-årig grundskole, efterfulgt af en mellemskole
 Norge: Grunnskole – 10 år fordelt på barneskole og ungdomsskole
 Sverige: Grundskola – en 9-årig enhedsskole

Eksterne henvisninger
Niels Foss

Niels Foss er navnet på flere personer:

 Niels Foss (læge) (1588-1645) – dansk læge
 Niels Foss (bogsamler) (1670-1751) – dansk godsejer og bogsamler
 Niels Foss (kapelmester) (1916-2014) – dansk jazzbassist og kapelmester (Niels Hartvig Foss)
 Nils Foss (født 1928) – dansk civilingeniør og direktør
Niels Foss (bogsamler)

Niels Foss (6. august 1670 i Slagelse – 17. marts 1751 i København) var en dansk godsejer og bogsamler.

Karriere 
Han var søn af rektor ved Slagelse lærde Skole, senere i København, magister, senere professor og konsistorialassessor Peder Foss (1631-1698, gift 2. gang 1679 med Anna Gregersdatter (død 1702, gift 1. gang med købmand Vilhelm Danielsen, 1622-1666, gift 2. gang med købmand Peder Nielsen)) og Kirsten From (død 1676).

Foss blev student 1687 fra Metropolitanskolen og foretog en årelang udenlandsrejse. 1693 var han immatrikuleret i Leipzig, 1697 i Oxford. Ved sin hjemkomst blev han præsident i Underadmiralitetsretten, og 1715-36 var han højesteretsassessor. 1736 måtte han tage sin afsked som præsident og idømtes en bøde som følge af en for ham ubehagelig højesteretsdom. Han blev justitsråd 1715 og 1726 etatsråd, købte 1729 Juellund, blev æresmedlem af Videnskabernes Selskab 1745 og døde 17. marts 1751.

Bogsamler 
Hvad der giver Foss krav på at mindes, er hverken hans rigdom eller hans høje rang, ikke heller hans lærdom, af hvilken litteraturen så at sige ingen berigelse høstede; det er som bogelsker, hans navn findes her. Han samlede sig det kosteligste bibliotek (11.491 bind), der den tid var i privat eje i Danmark, særlig fuldstændigt i dansk litteratur; desuden rummede det mange sjældne og gode håndskrifter, alt yderst elegant indbundet og prydet med hans våben. Det må dertil ikke glemmes, at han også gav andre adgang til sine skatte. Ludvig Holberg takker i fortalen til sin Danmarks Historie Foss for lånet af "en anselig Hob af rare Manuskripter". Efter Foss' død solgtes såvel hans gods som hans bibliotek ved auktion.

Foss blev gift 28. januar 1722 i Holmens Kirke med Sophie Amalie Matthesius (ca. 1672 – 9. april 1747 i København, gift 1. gang med justitsråd Peter Worm, død 1719), datter af højesteretsassessor Henrik Matthesius (død 1681) og Anna Sophia Ernst (1642-1676). Ægteskabet var barnløst.

Han blev begravet i Vor Frue Kirke.

Kilder 
 G.L. Wad, "Niels Foss", i: C.F. Bricka (red.), Dansk biografisk Lexikon, København: Gyldendal 1887-1905.
 A. Petersen, Vallø og Omegn, s. 238.
 Danske Herregaarde VII: Juellund.
 Erich Christian Werlauff, Det store kgl. Bibliothek, 2. udgave, s. 167 f.
 Jens Worm, Lexicon over lærde Mænd.
 K.F. Plesner, Danske Bogsamlere, Forening for Boghaandværk, 1957.

Personer i Dansk Biografisk Leksikon
Niels
Bogsamlere fra Danmark
Godsejere fra Danmark
Personer fra Slagelse
Danskere i 1600-tallet
Danskere i 1700-tallet
Medlemmer af Videnskabernes Selskab
Dommere fra Danmark
Højesteretsdommere fra Danmark
Etatsråder fra Danmark
Studenter fra Metropolitanskolen